stanford-oval/wikipedia huggingface dataset:
หมู่เกาะญี่ปุ่น

| 日本列島 |
| --- | --- |
มุมมองส่วนหนึ่งของหมู่เกาะญี่ปุ่นจากอวกาศ
ภูมิศาสตร์
ที่ตั้ง: เอเชียตะวันออก
พิกัด: 36°N 138°E﻿ / ﻿36°N 138°E﻿ / 36; 138
เกาะทั้งหมด: 14,125 เกาะ
เกาะหลัก: เกาะฮกไกโด, เกาะฮนชู, เกาะชิโกกุ, เกาะคีวชู
พื้นที่: 377,975 ตารางกิโลเมตร (145,937 ตารางไมล์)
ระดับสูงสุด: 3,776 ม. (12388 ฟุต)
จุดสูงสุด: ภูเขาฟูจิ
การปกครอง
 ญี่ปุ่น
เมืองหลวงและเมืองใหญ่สุด: โตเกียว (ประชากร 40,800,000 คน)
ประชากรศาสตร์
เดมะนิม: ชาวญี่ปุ่น
ประชากร: 124,840,000 คน (2022)
ความหนาแน่น: 334/กม.2 (865/ตารางไมล์)
ภาษา: ภาษาญี่ปุ่น, ภาษาไอนุ, ภาษารีวกีว
กลุ่มชาติพันธุ์: ชาวญี่ปุ่น, ชาวรีวกีว, ชาวไอนุ, ชาวเกาะโอเบเก
ข้อมูลอื่น ๆ
เขตเวลา: UTC+09:00 (เวลามาตรฐานญี่ปุ่น)
ISO code: JP
หมู่เกาะญี่ปุ่น (ญี่ปุ่น: 日本列島; โรมาจิ: Nihon Rettō; ทับศัพท์: นิฮงเร็ตโต; อังกฤษ: Japanese Archipelago) ตั้งอยู่ตะวันออกสุดของแผ่นเปลือกโลกยูเรเชีย ถัดจากคาบสมุทรเกาหลี และตะวันตกของมหาสมุทรแปซิฟิก เกิดจากการชนกันระหว่างแผ่นเปลือกโลก 4 แผ่น ได้แก่ แผ่นเปลือกโลกแปซิฟิก ยูเรเชีย ฟิลิปปินส์ และอเมริกาเหนือ เมื่อกว่า 25 ล้านปีก่อน เป็นที่ตั้งของประเทศญี่ปุ่นในปัจจุบัน  ด้วยจำนวนเกาะกว่า 7,000 เกาะ โดยมีเกาะหลัก ๆ ได้แก่ เกาะฮกไกโด เกาะฮนชู เกาะชิโกะกุ และเกาะคีวชู
ซึ่งสภาพอากาศของเกาะญี่ปุ่นในตอนบน จะมีสภาพอากาศแบบป่าสนกึ่งขั้วโลก มีหิมะตกหนาทับถมกันหลายนิ้วในช่วงฤดูหนาว แต่ทว่าในตอนใต้ เช่น เกาะอิริโอะโมะเตะ มีสภาพอากาศที่อบอุ่นกว่าคล้ายป่าฝนเขตร้อน มีป่าโกงกาง ขณะที่ตอนกลางของเกาะฮนชูก็มีป่าแบบป่าดิบ อันเป็นผืนป่าดิบแห่งเดียวของโลกที่ตั้งอยู่ ณ เส้นรุ้งที่มีศูนย์กลางอยู่ที่ 36 องศาเหนือ ในขณะที่พื้นที่ ๆ อื่น ๆ ของโลกที่ตั้งอยู่ ณ เส้นรุ้งพิกัดเดียวกันกลับไม่มี ทั้งนี้เป็นผลมาจากสภาพอากาศที่เกิดจากกระแสน้ำอุ่น 2 กระแสหลักรอบเกาะญี่ปุ่น คือ กระแสน้ำอุ่นกุโรชิโว และกระแสน้ำโอยาชิโว
อำเภอเกาะพะงัน

| อำเภอเกาะพะงัน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ko Pha-ngan
เกาะนางยวน
คำขวัญ: ร.5 ธารเสด็จ หลวงพ่อเพชรศูนย์รวมใจ พระจันทร์สวย ทะเลใส หาดทรายขาว ปะการังแพรวพราว เพชรกลางอ่าว เมืองคนดี
แผนที่จังหวัดสุราษฎร์ธานี เน้นอำเภอเกาะพะงัน
ประเทศ:  ไทย
จังหวัด: สุราษฎร์ธานี
พื้นที่
 • ทั้งหมด: 194.3 ตร.กม. (75.0 ตร.ไมล์)
ประชากร (2564)
 • ทั้งหมด: 18,507 คน
 • ความหนาแน่น: 95.25 คน/ตร.กม. (246.7 คน/ตร.ไมล์)
รหัสไปรษณีย์ : 84280, 84360 (เฉพาะตำบลเกาะเต่า)
รหัสภูมิศาสตร์: 8405
ที่ตั้งที่ว่าการ: ที่ว่าการอำเภอเกาะพะงัน เลขที่ 2 หมู่ที่ 2 ถนนท้องศาลา-โฉลกหลำ ตำบลเกาะพะงัน อำเภอเกาะพะงัน จังหวัดสุราษฎร์ธานี โทรศัพท์ 0 7737 7064 โทรสาร 0 7737 7064-5
 ส่วนหนึ่งของสารานุกรมประเทศไทย
เกาะพะงัน ตั้งอยู่ในจังหวัดสุราษฎร์ธานี เป็นอำเภอที่มีพื้นที่น้อยที่สุดของจังหวัด ตั้งอยู่ในอ่าวไทย ห่างจากตัวจังหวัดไปทางทิศตะวันออกประมาณ 100 กิโลเมตร ห่างจากอำเภอเกาะสมุยประมาณ 15 กิโลเมตร ประกอบด้วยเกาะใหญ่ 2 เกาะ คือ เกาะพะงัน มีพื้นที่ 168 ตารางกิโลเมตร และเกาะเต่า มีพื้นที่ 25 ตารางกิโลเมตร (รวม 193 ตารางกิโลเมตร)
ลักษณะภูมิอากาศ

เกาะพะงันได้รับอิทธิพลจากลมมรสุมทั้ง 2 ด้าน คือ ลมมรสุมตะวันตกเฉียงใต้และลมมรสุมตะวันออกเฉียงเหนือ ฤดูกาลแบ่งออกเป็น 2 ฤดู คือ ฤดูร้อนและฤดูฝน
ฤดูร้อน ตั้งแต่เดือนมีนาคมถึงพฤษภาคม เป็นช่วงปลายลมมรสุม ตะวันออกเฉียงเหนือ อากาศจะคลายความชุ่มชื้น ประกอบกับมีกระแสน้ำอุ่นพัดจากทะเลจีนใต้ ทำให้มีฝนตกน้อยและอุณหภูมิสูงขึ้น แต่คลื่นลมสงบ น้ำทะเลใส เหมาะแก่การท่องเที่ยวเป็นอย่างยิ่ง
ฤดูฝน ตั้งแต่เดือนมิถุนายนถึงมกราคม สำหรับช่วงเดือนมิถุนายนถึงตุลาคมเป็นช่วงลมมรสุมตะวันตกเฉียงใต้ ทำให้มีฝนตกชุกไปจนถึงเดือนมกราคมของทุกปี โดยเฉพาะเดือนพฤศจิกายน มีจำนวนวันที่ฝนตกโดยเฉลี่ยถึง 20.2 วันต่อเดือน ปริมาณน้ำฝน 1,919.2 มิลลิเมตรต่อปี
การแบ่งเขตการปกครอง > การปกครองส่วนภูมิภาค

อำเภอเกาะพะงันแบ่งเขตการปกครองออกเป็น 3 ตำบล 17 หมู่บ้าน ได้แก่
การแบ่งเขตการปกครอง > การปกครองส่วนท้องถิ่น

ท้องที่อำเภอเกาะพะงันประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลเกาะพะงัน ครอบคลุมพื้นที่บางส่วนของตำบลเกาะพะงันและตำบลบ้านใต้
เทศบาลตำบลบ้านใต้ ครอบคลุมพื้นที่ตำบลบ้านใต้ (นอกเขตเทศบาลตำบลเกาะพะงัน)
เทศบาลตำบลเพชรพะงัน ครอบคลุมพื้นที่ตำบลเกาะพะงัน (นอกเขตเทศบาลตำบลเกาะพะงัน)
เทศบาลตำบลเกาะเต่า ครอบคลุมพื้นที่ตำบลเกาะเต่าทั้งตำบล
สภาพทางเศรษฐกิจ

ประชากรร้อยละ 90 ประกอบอาชีพเกษตรกรรม ทำสวนมะพร้าว เลี้ยงสัตว์ในครัวเรือน สวนผลไม้ ส่วนการประมงก็เป็นประมงชายฝั่ง มีเรือจับปลาหมึกเป็นหลัก อาชีพธุรกิจการท่องเที่ยวร้อยละ 5 และอื่น ๆ อีกร้อยละ 5 ธนาคารพาณิชย์ 6 แห่ง รายได้เฉลี่ย 36,000 บาทต่อคนต่อปี
สถานที่ท่องเที่ยว

หาดหินกอง
อุทยานแห่งชาติธารเสด็จ-เกาะพะงัน
หาดริ้น เป็นหาดแนวโค้งที่มีความยาวประมาณ 2 กิโลเมตร มีพื้นที่ตั้งอยู่หมู่ที่ 4 ตำบลบ้านใต้ ห่างจากตัวอำเภอประมาณ 12 กิโลเมตร
แหล่งข้อมูลอื่น

องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน). เกาะพะงัน; 2020.
อำเภอเกาะพะงัน ที่เฟซบุ๊ก
การพูดติดอ่าง

| การพูดติดอ่าง Stuttering, Stammering> บัญชีจำแนกและลิงก์ไปภายนอก |
| --- | --- |
ICD-10: F98.5
ICD-9: 307.0
OMIM: 184450 609261
MedlinePlus: 001427
MeSH: D013342
การพูดติดอ่าง (อังกฤษ: stuttering หรือ stammering) เป็นความผิดปกติของการพูดที่กระแสคำพูดสะดุดเพราะพูดซ้ำ (repetition) และลาก (prolongation) เสียง พยางค์ คำหรือวลีให้ยาวโดยมิได้ตั้งใจ เช่นเดียวกับการหยุดเงียบ (silent pause) หรือการติดขัด (block) ซึ่งบุคคลที่พูดติดอ่างไม่สามารถเปล่งเสียงออกมาได้ โดยมิได้ตั้งใจ คำว่า "การพูดติดอ่าง" เกี่ยวข้องกับการพูดซ้ำโดยมิได้ตั้งใจมากที่สุด แต่ยังรวมถึงการลังเล (hesitation) ผิดปกติหรือหยุดก่อนพูด และการลากเสียงบางอย่าง ซึ่งปกติเป็นสระและกึ่งสระ ให้ยาวผิดปกติ สำหรับหลายคนที่พูดติดอ่าง การพูดซ้ำเป็นปัญหาหลัก การติดขัดและการลากเสียงยาวโดยมิได้ตั้งใจเป็นกลไกที่เกิดจากการเรียนรู้เพื่อซ่อนการพูดซ้ำ เพราะความกลัวการพูดซ้ำในที่สาธารณะมักเป็นสาเหตุหลักของความไม่สบายใจทางจิตวิทยา คำว่า "การพูดติดอ่าง" หมายความถึงความรุนแรงหลายระดับ มีตั้งแต่อุปสรรคที่สังเกตได้เพียงเล็กน้อยไปจนถึงอาการรุนแรงจนไม่สามารถสื่อสารทางปากได้อย่างมีประสิทธิภาพ
ผลกระทบของการพูดติดอ่างต่อการทำหน้าที่และสถานะอารมณ์ของบุคคลอาจรุนแรงได้ ซึ่งอาจรวมถึงความกลัวที่จะต้องออกเสียงสระหรือพยัญชนะบางตัว ความกลัวว่าจะถูกจับได้ว่าพูดติดอ่างในสถานการณ์ทางสังคม การแยกตัวด้วยตนเอง วิตกกังวล เครียด อับอายหรือรู้สึก "เสียการควบคุม" ระหว่างการพูด การพูดติดอ่างบางครั้งหลายคนเข้าใจว่าเกี่ยวข้องกับความวิตกกังวล แต่แท้จริงแล้วหามีความสัมพันธ์กันไม่ การพูดติดอ่างมิได้สะท้อนสติปัญญาแต่อย่างใด
การพูดติดอ่างโดยทั่วไปไม่เป็นปัญหากับการผลิตเสียงพูดทางกายภาพ หรือการเรียบเรียงความคิดเป็นคำพูด ความประหม่าและความเครียดเรื้อรังอาจกระตุ้นให้เกิดการพูดติดอ่างในบุคคลที่มีใจโน้มเอียง และการอยู่ด้วยความพิการที่ถูกตีตรา (stigmatized disability) อย่างสูงสามารถทำให้เกิดความวิตกกังวลและการรับรู้หรือเผชิญปัญหาความเครียด (allostatic stress load) สูง คือ อาการประสาทและความเครียดเรื้อรัง ที่ลดปริมาณความเครียดเฉียบพลันที่กระตุ้นให้เกิดการพูดติดอ่างในบุคคลที่พูดติดอ่าง ทำให้ปัญหาในรูประบบผลป้อนกลับทางบวกเลวลง มีการเสนอให้ใช้คำว่า "อาการพูดติดอ่าง" (Stuttered Speech Syndrome) กับสภาวะนี้ อย่างไรก็ดี ความเครียด ทั้งเฉียบพลันและเรื้อรัง ไม่ได้สร้างความโน้มเอียงรับโรคการพูดติดอ่างแต่อย่างใด
ความผิดปกตินี้แปรผัน หมายความว่า ในสถานการณ์หนึ่ง ๆ เช่น ขณะพูดทางโทรศัพท์ การพูดติดอ่างอาจรุนแรงหรือเป็นน้อยกว่าเดิมก็ได้ ขึ้นอยู่กับระดับความวิตกกังวลที่เชื่อมโยงกับกิจกรรมนั้น แม้จะยังไม่ทราบสมุฏฐานแน่ชัดหรือสาเหตุของการพูดติดอ่าง แต่คาดว่าทั้งพันธุศาสตร์และประสาทสรีรวิทยาจะมีผล มีเทคนิคการรักษาและการแก้ไขการพูดจำนวนมากซึ่งอาจช่วยเพิ่มความคล่องในบางคนที่พูดติดอ่างถึงขั้นที่หูที่ไม่ผ่านการฝึกไม่สามารถระบุปัญหาได้ อย่างไรก็ดี ปัจจุบันยังไม่มีทางรักษาความผิดปกติถึงแก่น
พยัคฆ์ร้าย 007 รหัสลับทลายโลก

| พยัคฆ์ร้าย 007 รหัสลับทลายโลก |
| --- | --- |
กำกับ: มาร์ติน แคมป์เบลล์
บทภาพยนตร์:   เจฟฟรี เคน  บรูซ เฟียร์สตีน 
เนื้อเรื่อง: ไมเคิล แฟรนซ์
สร้างจาก: เจมส์ บอนด์ โดย เอียน เฟลมมิง
อำนวยการสร้าง:   ไมเคิล จี. วิลสัน  บาร์บารา บรอคโคลี 
นักแสดงนำ:   เพียร์ซ บรอสแนน  ฌอน บีน  อิซาเบลลา สโกรุปโก  ฟัมเกอ ยันส์เซิน  โจ ดอน เบเกอร์ 
กำกับภาพ: ฟิล เมฮิวซ์
ตัดต่อ: เทอร์รี รอว์ลิงส์
ดนตรีประกอบ: เอริก เซรา
บริษัทผู้สร้าง: อีออนโปรดักชันส์ ยูไนเต็ดอาร์ตทิสต์ส 
ผู้จัดจำหน่าย: เอ็มจีเอ็ม/ยูเอ ดิสทริบิวชัน โค. (สหรัฐ) ยูไนเต็ดอินเทอร์เนชันนัลพิกเจอร์ส (นานาชาติ)
วันฉาย:   13 พฤศจิกายน ค.ศ. 1995 (1995-11-13) (ลอสแอนเจลิส, รอบปฐมทัศน์)  17 พฤศจิกายน ค.ศ. 1995 (1995-11-17) (สหรัฐ)  24 พฤศจิกายน ค.ศ. 1995 (1995-11-24) (สหราชอาณาจักร) 
ความยาว: 130 นาที
ประเทศ: สหราชอาณาจักร สหรัฐ
ภาษา: อังกฤษ รัสเซีย สเปน
ทุนสร้าง: 60 ล้านดอลลาร์สหรัฐ
ทำเงิน: 352.1 ล้านดอลลาร์สหรัฐ
พยัคฆ์ร้าย 007 รหัสลับทลายโลก (อังกฤษ: GoldenEye) เป็นภาพยนตร์แนวสายลับฉายเมื่อปี ค.ศ. 1995 เป็นภาพยนตร์เรื่องที่สิบเจ็ดใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย เพียร์ซ บรอสแนน รับบทเป็น เจมส์ บอนด์ สายลับเอ็มไอ6 ครั้งแรก กำกับโดย มาร์ติน แคมป์เบลล์ และเป็นภาพยนตร์บอนด์เรื่องแรกที่ไม่ได้นำองค์ประกอบเนื้อเรื่องใด ๆ จากนวนิยายของเอียน เฟลมมิงมาดัดแปลง เนื้อเรื่องของภาพยนตร์คิดค้นและเขียนบทโดย ไมเคิล แฟรนซ์ ซึ่งต่อมาบทภาพยนตร์ถูกเขียนเพิ่มเติมโดยเจฟฟรี เคนและบรูซ เฟียร์สตีน ในภาพยนตร์ บอนด์ต้องต่อสู้อดีตสายลับเอ็มไอ6 เพื่อหยุดยั้งการใช้อาวุธดาวเทียมโจมตีลอนดอน ซึ่งจะทำให้เกิดการล่มสลายทางการเงินทั่วโลก
ภาพยนตร์วางจำหน่ายหลังเว้นช่วงไปหกปี เนื่องจากเกิดข้อพิพาททางกฎหมาย ระหว่างช่วงเวลาดังกล่าว ทิโมธี ดาลตัน ลาออกจากบทบาท เจมส์ บอนด์ และถูกแทนที่โดย เพียร์ซ บรอสแนน ตัวละคร เอ็ม มีการคัดเลือกนักแสดงใหม่ โดย จูดี เดนช์ เป็นผู้หญิงคนแรกที่แสดงเป็นตัวละครดังกล่าว แทนที่ โรเบิร์ต บราวน์ บทของมิสมันนีเพนนีได้รับการคัดเลือกนักแสดงใหม่เช่นกัน โดยมี ซาแมนทา บอนด์ แทนที่ แคโรไลน์ บลิสส์ ส่วน เดสมอนด์ เลเวลีน เป็นนักแสดงคนเดียวที่กลับมารับบทเดิมของเขาเป็น คิว พยัคฆ์ร้าย 007 รหัสลับทลายโลก เป็นภาพยนตร์เรื่องแรกที่สร้างหลังการล่มสลายของสหภาพโซเวียตและเป็นการสิ้นสุดสงครามเย็น ซึ่งเป็นเบื้องหลังในเนื้อเรื่องของภาพยนตร์ ภาพยนตร์ถ่ายทำที่ประเทศสหราชอาณาจักร, รัสเซีย, แขวงมงเต-การ์โลและปวยร์โตรีโก เป็นภาพยนตร์เรื่องแรกที่ถ่ายทำใน ลีฟส์เดนสตูดิโอส์ เป็นภาพยนตร์บอนด์เรื่องแรกที่ใช้ภาพสร้างจากคอมพิวเตอร์ และเป็นภาพยนตร์เรื่องสุดท้ายของ เดเรก เมดดิงส์ หัวหน้างานเทคนิคพิเศษของภาพยนตร์
ภาพยนตร์ทำเงินมากกว่า 350 ล้านดอลลาร์สหรัฐทั่วโลก ทำเงินมากกว่าภาพยนตร์บอนด์ที่แสดงโดยดาลตัน โดยไม่ปรับตามอัตราเงินเฟ้อ ภาพยนตร์ได้รับการตอบรับที่ดีจากนักวิจารณ์ โดยนักวิจารณ์มองว่าบรอสแนนเป็นบอนด์ที่มีพัฒนาการดีกว่าบอนด์ในภาพยนตร์ก่อนหน้านี้ ภาพยนตร์ได้รับเสนอชื่อเข้าชิงในรางวัลแบฟตา สาขาเทคนิคพิเศษยอดเยี่ยมและสาขาเสียงยอดเยี่ยม
ชื่อ "โกลเดนอาย (GoldenEye)" เป็นการคารวะ เอียน เฟลมมิง ผู้สร้างเจมส์ บอนด์ ขณะทำงานให้กับหน่วยสืบราชการลับของกองทัพเรืออังกฤษ ยศนาวาตรี เฟลมมิงติดต่อประสานงานกับกองข่าวกรองกองทัพเรือ เพื่อติดตามการพัฒนาในสเปนหลังสงครามกลางเมืองสเปน ในชื่อ ปฏิบัติการโกลเดนอาย เฟลมมิงใช้ชื่อนี้เป็นคฤหาสน์ของเขาใน โอรากาเบสซา, จาเมกา
โครงเรื่อง

ในปี ค.ศ. 1986 สายลับเอ็มไอ6 เจมส์ บอนด์และอเล็ก เทอร์เวเลียน แทรกซึมเข้าไปในโรงงานผลิตอาวุธเคมีของสหภาพโซเวียตในอาร์กฮังเกล ในขณะที่เทอร์เวเลียนถูกจับและฆ่าโดย พันเอก อาร์กาดี กริโกโรวิช อูรูมอฟ ผู้บัญชาการของโรงงาน บอนด์จัดการทำลายโรงงาน ก่อนที่เขาจะหลบหนีได้สำเร็จ
เก้าปีต่อมา หลังการล่มสลายของสหภาพโซเวียต บอนด์พยายามหยุดยั้ง ซีเนีย ออนาทอปป์ สมาชิกขององค์กรอาชญากรรมยานัส จากการขโมย ยูโรคอปเตอร์ ไทเกอร์ เฮลิคอปเตอร์จู่โจม ขณะที่กำลังสาธิตทางทหารใน มงเต-การ์โล แต่ไม่สำเร็จ บอนด์เดินทางกลับไปที่ลอนดอน เจ้าหน้าที่เอ็มไอ6 ตรวจพบสัญญาณขอความช่วยเหลือจากสถานีวิทยุร้างใน ซีเวอร์นายา, ไซบีเรีย บอนด์พบเฮลิคอปเตอร์ที่ถูกขโมย ปรากฏอยู่ที่นั่น ต่อมา เกิดระเบิดคลื่นแม่เหล็กไฟฟ้า ทำให้สถานที่ดังกล่าว, เครื่องบินรบรัสเซียและระบบดาวเทียมทั้งหมดในวงโคจรด้านบนถูกทำลาย
นักแสดง

เพียร์ซ บรอสแนน เป็น เจมส์ บอนด์ (007): เจ้าหน้าที่เอ็มไอ6 ได้รับมอบหมายให้หยุดองค์กรอาชญากรรมยานัสจากการควบคุมของ "โกลเดนอาย" อาวุธดาวเทียมลับที่ออกแบบและปล่อยโดยโซเวียตในช่วงสงครามเย็น
ฌอน บีน เป็น อเล็ก เทอร์เวเลียน (006) / ยานัส: เริ่มแรกเขาเป็นเจ้าหน้าที่ดับเบิลโออีกคนหนึ่งและเพื่อนของบอนด์ เขาแกล้งตายที่อาร์กฮังเกลและได้ก่อตั้งองค์กรอาชญากรรมยานัสในช่วงเก้าปีถัดมา
อิซาเบลลา สโกรุปโก เป็น นาตาเลีย ซิมาโนวา: ผู้รอดชีวิตเพียงคนเดียวและเป็นผู้เห็นเหตุการณ์ของการโจมตีด้วยโกลเดนอายในศูนย์ควบคุมของตัวเองที่ซีเวอร์นายา เธอเป็นโปรแกรมเมอร์ฝีมือดีและช่วยเหลือบอนด์ในภารกิจของเขา
ฟัมเกอ ยันส์เซิน เป็น ซีเนีย ออนาทอปป์: นักบินเครื่องบินขับไล่ชาวจอร์เจียและสมุนหญิงของเทอร์เวเลียน เธอเป็นฆาตกรหื่นซาดิสต์ ที่สนุกกับการทรมานศัตรูด้วยการบดขยี้พวกเขาระหว่างต้นขาของเธอ
โจ ดอน เบเกอร์ เป็น แจ็ก เวด: เจ้าหน้าที่ซีไอเอผู้มีประสบการณ์ ทำภารกิจเดียวกับบอนด์
จูดี เดนช์ เป็น เอ็ม: หัวหน้าเอ็มไอ6 และผู้บังคับบัญชาของบอนด์
กอตต์ฟรีด จอห์น เป็น พันเอก/นายพล อาร์กาดี กริโกโรวิช อูรูมอฟ: วีรชนแห่งสหภาพโซเวียต, ผู้บัญชาการกองอวกาศของรัสเซีย, เป็นสายลับของยานัส ผู้ที่ใช้อำนาจและตำแหน่งในทางมิชอบ ในการควบคุมโกลเดนอาย
รอบบี โคลเทรน เป็น วาเลนทีน ดมิตโตรวิช ซูกอฟสกี: นักเลงชาวรัสเซียและอดีตเจ้าหน้าที่เคจีบี ผู้ที่จัดการให้บอนด์ได้พบกับยานัส (เทอร์เวเลียน)
แอลัน คัมมิง เป็น บอริส กริเชงโก: โปรแกรมเมอร์คอมพิวเตอร์ที่ซีเวอร์นายา และกลายเป็นพวกเดียวกับยานัส
ชิกกี การ์โย เป็น รัฐมนตรีกลาโหมรัสเซีย ดมิทรี มิชกิน
เดสมอนด์ เลเวลีน เป็น คิว: หัวหน้าแผนกคิว (วิจัยและพัฒนา) ของ ราชการข่าวกรองลับอังกฤษ เลเวลีนและโจ ดอน เบเกอร์ เป็นนักแสดงสองคนที่ปรากฏตัวใน 007 พยัคฆ์สะบัดลาย ภาพยนตร์บอนด์ก่อนหน้านี้ เลเวลีนแสดงเป็นคิวในภาพยนตร์บอนด์ทุกเรื่อง ยกเว้น พยัคฆ์ร้าย 007 และ พยัคฆ์มฤตยู 007 จนกระทั่งเขาเสียชีวิต
ซาแมนทา บอนด์ เป็น มิสมันนีเพนนี: เลขานุการของเอ็ม ซาแมนทา บอนด์รับบทเป็นมันนีเพนนีครั้งแรกในภาพยนตร์เรื่องนี้ จากทั้งหมดสี่ครั้งของเธอ
ไมเคิล คิตเชน เป็น บิลล์ แทนเนอร์: เสนาธิการของเอ็ม
บิลลี เจ. มิตเชลล์ เป็น พลเรือเอก ชัก ฟาร์เรลล์: เจ้าหน้าที่กองทัพเรือชาวแคนาดาที่ถูกล่อลวงและสังหารโดยซีเนีย ออนาทอปป์
มินนี ไดรเวอร์ เป็น อิรินา: นักร้องไนต์คลับชาวรัสเซียและผู้หญิงของวาเลนทีน ดมิตโตรวิช ซูกอฟสกี
เซรีนา กอร์ดอน เป็น แคโรไลน์, ผู้ประเมินทางจิตวิทยาและจิตเวชของเอ็มไอ6 ผู้ถูกบอนด์ล่อลวง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พยัคฆ์ร้าย 007 รหัสลับทลายโลก
วิกิคำคม มีคำคมที่กล่าวโดย หรือเกี่ยวกับ พยัคฆ์ร้าย 007 รหัสลับทลายโลก
พยัคฆ์ร้าย 007 รหัสลับทลายโลก ที่อินเทอร์เน็ตมูวีเดตาเบส
| ด ค กเจมส์ บอนด์ในภาพยนตร์ |
| --- | --- |
 รายชื่อ  การสร้าง  การแสดง 
อีออนโปรดักชันส์:  พยัคฆ์ร้าย 007 (1962)  เพชฌฆาต 007 (1963)  จอมมฤตยู 007 (1964)  ธันเดอร์บอลล์ 007 (1965)  จอมมหากาฬ 007 (1967)  007 เพชรพยัคฆราช (1971)  007 ยอดพยัคฆ์ราชินี (1969)  พยัคฆ์มฤตยู 007 (1973)  007 เพชฌฆาตปืนทอง (1974)  007 พยัคฆ์ร้ายสุดที่รัก (1977)  007 พยัคฆ์ร้ายเหนือเมฆ (1979)  007 เจาะดวงตาเพชฌฆาต (1981)  007 เพชฌฆาตปลาหมึกยักษ์ (1983)  007 พยัคฆ์ร้ายพญายม (1985)  007 พยัคฆ์สะบัดลาย (1987)  007 รหัสสังหาร (1989)  พยัคฆ์ร้าย 007 รหัสลับทลายโลก (1995)  007 พยัคฆ์ร้ายไม่มีวันตาย (1997)  007 พยัคฆ์ร้ายดับแผนครองโลก (1999)  ดาย อนัทเธอร์ เดย์ 007 พยัคฆ์ร้ายท้ามรณะ (2002)  007 พยัคฆ์ร้ายเดิมพันระห่ำโลก (2006)  007 พยัคฆ์ร้ายทวงแค้นระห่ำโลก (2008)  พลิกรหัสพิฆาตพยัคฆ์ร้าย 007 (2012)  องค์กรลับดับพยัคฆ์ร้าย (2015)  007 พยัคฆ์ร้ายฝ่าเวลามรณะ (2021) 
ไม่ได้สร้างโดยอีออนฯ:  ทีเด็ดเจมส์บอนด์ 007 (1967)  พยัคฆ์เหนือพยัคฆ์ (1983) 
ประวัติศาสตร์:  ทศวรรษ 1960  ทศวรรษ 1970  ทศวรรษ 1980  ทศวรรษ 1990  ทศวรรษ 2000 
นักแสดงและตัวละคร:  ตัวละครประจำ  นักแสดงประจำ  นักแสดงที่ได้รับคัดเลือกสำหรับบทเจมส์ บอนด์  สาวบอนด์ 
บทความที่เกี่ยวข้อง:  เอกลักษณ์  เพลง  ฉากในลำกล้องปืน  สถานที่  บิกีนี่สีขาวของเออร์ซูลา แอนเดรส  "คาสิโนรอยัล" (ไคลแมกซ์!) 
 หนังสือ  หมวดหมู่  สถานีย่อย (ภาพยนตร์)
เวลามาตรฐานจีน

เวลามาตรฐานจีน หรือ เวลาปักกิ่ง เป็นเขตเวลาซึ่งใช้ในจีนแผ่นดินใหญ่ โดยเร็วกว่าเวลาสากลเชิงพิกัดอยู่ 8 ชั่วโมง (UTC+8) ในขณะที่ประเทศอื่นในเอเชียตะวันออก รวมไปถึงมาเลเซียและฟิลิปปินส์ ได้ใช้เขตเวลาเดียวกันนี้ เพียงแต่ใช้ชื่อเรียกแตกต่างกันเท่านั้น
ประเทศจีนเคยใช้เวลาออมแสงระหว่างปี ค.ศ. 1986-1991 แต่ปัจจุบันได้ถูกยกเลิกแล้ว
เขตเวลาอื่นในจีนแผ่นดินใหญ่

ถึงแม้ว่าเขตเวลาอย่างเป็นทางการของจีนจะเป็นเวลาปักกิ่งเพียงอย่างเดียว รัฐสภาประชาชนแห่งเขตปกครองตนเองซินเจียงอุยกูร์ เนื่องจากที่ตั้งทางภูมิศาสตร์อยู่ทางตะวันตกสุดของประเทศ จึงได้ประกาศเขตเวลาอุรุมชี (UTC+6) ช้ากว่าเวลาปักกิ่งไปสองชั่วโมง และถึงแม้ว่าจะไม่ได้รับการรับรองอย่างเป็นทางการ แต่พลเมืองในท้องถิ่นก็ใช้กันอย่างกว้างขวาง
พระนาย สุวรรณรัฐ

| พระนาย สุวรรณรัฐม> ป.ช., ม.ว.ม. |
| --- | --- |

ปลัดกระทรวงมหาดไทย
ดำรงตำแหน่ง 7 ตุลาคม พ.ศ. 2554 – 30 กันยายน พ.ศ. 2555
รัฐมนตรีว่าการ: ยงยุทธ วิชัยดิษฐ
ก่อนหน้า: วิเชียร ชวลิต
ถัดไป: วิบูลย์ สงวนพงศ์
 
ข้อมูลส่วนบุคคล
เกิด: 5 พฤศจิกายน พ.ศ. 2494 (73 ปี) จังหวัดลำปาง ประเทศไทย
คู่สมรส: ทิพวิภา สุวรรณรัฐ
ศิษย์เก่า: มหาวิทยาลัยธรรมศาสตร์ มหาวิทยาลัยอินเดียนา

พระนาย สุวรรณรัฐ (เกิด 5 พฤศจิกายน พ.ศ. 2494) อดีตปลัดกระทรวงมหาดไทย อดีตกรรมการในคณะกรรมการผู้สูงอายุแห่งชาติ อดีตรองประธานกรรมการในคณะกรรมการจัดรูปที่ดินเพื่อพัฒนาพื้นที่ อดีตประธานคณะกรรมการรับรองความเป็นคนไทยพลัดถิ่น อดีตผู้อำนวยการศูนย์อำนวยการบริหารชายแดนใต้ (ผอ.ศอ.บต.)
ประวัติ

พระนาย สุวรรณรัฐ เกิดเมื่อวันที่ 5 พฤศจิกายน พ.ศ. 2494 ที่จังหวัดลำปาง แต่พื้นเพครอบครัวเป็นคนกรุงเทพมหานคร เป็นบุตรของนายพ่วง สุวรรณรัฐ อดีตปลัดกระทรวงและรัฐมนตรีช่วยว่าการกระทรวงมหาดไทย และหม่อมราชวงศ์ประสารสุวรรณ สุวรรณรัฐ เคยตามบิดาซึ่งเป็นข้าหลวงไปปราบโจรสลัดทะเลสาบ เดินทางไปเติบโตที่จังหวัดสงขลา ตั้งแต่ ปี พ.ศ. 2495 หลังจากนั้นจึงได้ย้ายมาศึกษาที่กรุงเทพฯ อีกครั้งในปี พ.ศ. 2500
พระนาย สุวรรณรัฐ มีพี่น้องร่วมบิดามารดา ดังนี้
ท่านผู้หญิงพรรณวดี จุฑารัตนกุล นางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ สมรสกับนายจเร จุฑารัตนกุล อดีตปลัดกระทรวงพาณิชย์
นางสาวพิยดา สุวรรณรัฐ ประกอบอาชีพอิสระ สมรสกับนายเฮนริค แลงเฟลด์
นายพลากร สุวรรณรัฐ องคมนตรี สมรสกับท่านผู้หญิงทัศนียา สุวรรณรัฐ (โฆวินทะ)
นางสาวภราไดย สุวรรณรัฐ สมรสกับนายทินกร หิรัญพฤกษ์ ซึ่งมีลูกชายเป็นดารานักแสดง ภูริ หิรัญพฤกษ์
นายพระนาย สุวรรณรัฐ สมรสกับทิพวิภา กัมปนาทแสนยากร
การศึกษา

พระนาย สุวรรณรัฐ สำเร็จการศึกษาระดับมัธยมศึกษา จากโรงเรียนวชิราวุธวิทยาลัย ระดับปริญญาตรี นิติศาสตร์ จากมหาวิทยาลัยธรรมศาสตร์ และระดับปริญญาโท บริหารรัฐกิจ จากมหาวิทยาลัยอินเดียนา สหรัฐอเมริกา ผ่านการอบรมหลักสูตรนายอำเภอ รุ่นที่ 28 จากโรงเรียนนายอำเภอ กรมการปกครอง และหลักสูตรวิทยาลัยป้องกันราชอาณาจักร รุ่น 4414 (วปรอ.4414)
การทำงาน

พระนาย สุวรรณรัฐ เริ่มรับราชการในปี พ.ศ. 2520 เป็นเจ้าหน้าที่บริหารงานทั่วไป สำนักงานจังหวัดเชียงราย เจ้าหน้าที่วิเทศสัมพันธ์ สำนักงานปลัดกระทรวงมหาดไทย ในปี พ.ศ. 2522 จากนั้นในปี พ.ศ. 2528 ได้โอนย้ายไปดำรงตำแหน่งปลัดอำเภอ (เจ้าพนักงานปกครอง) อำเภอสายบุรี จังหวัดปัตตานี และนายอำเภออมก๋อย จังหวัดเชียงใหม่ ในปี พ.ศ. 2532
จากนั้น ในปี พ.ศ. 2535 ได้รับแต่งตั้งเป็นหัวหน้าสำนักงานจังหวัดเชียงใหม่ ปี พ.ศ. 2537 เป็นผู้อำนวยการกองการต่างประเทศ สำนักงานปลัดกระทรวงมหาดไทย และปลัดจังหวัดพระนครศรีอยุธยา ในปี พ.ศ. 2538
ต่อมา ปี พ.ศ. 2540 ได้รับแต่งตั้งเป็นรองผู้ว่าราชการจังหวัดพระนครศรีอยุธยา และจังหวัดอื่นๆ ได้แก่ จังหวัดบุรีรัมย์ จังหวัดกระบี่ หลังจากนั้นในปี พ.ศ. 2546 ได้รับพระกรุณาโปรดเกล้าฯ ให้ดำรงตำแหน่งผู้ว่าราชการจังหวัดสิงห์บุรี จังหวัดนนทบุรี และในปี พ.ศ. 2549 เป็นผู้อำนวยการศูนย์อำนวยการบริหารจังหวัดชายแดนภาคใต้
เมื่อปี พ.ศ. 2551 ได้รับพระกรุณาโปรดเกล้าฯ แต่งตั้งเป็นรองปลัดกระทรวงมหาดไทย และได้รับพระกรุณาโปรดเกล้าฯ แต่งตั้งเป็นปลัดกระทรวงมหาดไทย ในปี พ.ศ. 2554  สืบต่อจากนายวิเชียร ชวลิต
ยศกองอาสารักษาดินแดน

พ.ศ. 2541 ว่าที่นายกองเอก พระนาย สุวรรณรัฐ ได้รับพระราชทานยศแห่งกองอาสารักษาดินแดน เป็น นายกองเอก พระนาย สุวรรณรัฐ
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2531 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2553 –  เหรียญราชการชายแดน (ช.ด.)
พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
พ.ศ. 2545 –  เหรียญจักรพรรดิมาลา (ร.จ.พ.)
พ.ศ. 2547 –  เหรียญลูกเสือสดุดี ชั้นที่ 1
พระเจ้าบรมวงศ์เธอ พระองค์เจ้าพงา

| พระเจ้าบรมวงศ์เธอ พระองค์เจ้าพงา> พระเจ้าบรมวงศ์เธอชั้น 3 |
| --- | --- |
ประสูติ: 28 มิถุนายน พ.ศ. 2359
สิ้นพระชนม์: 18 ตุลาคม พ.ศ. 2399 (40 ปี)
ราชวงศ์: จักรี
พระราชบิดา: พระบาทสมเด็จพระนั่งเกล้าเจ้าอยู่หัว
พระมารดา: เจ้าจอมมารดาเขียว ในรัชกาลที่ 3
| ธรรมเนียมพระยศของ พระเจ้าบรมวงศ์เธอ พระองค์เจ้าพงา |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเจ้าบรมวงศ์เธอ พระองค์เจ้าพงา บ้างออกพระนามว่า พังงา หรือใหญ่ (28 มิถุนายน พ.ศ. 2359 — 18 ตุลาคม พ.ศ. 2399) เป็นพระราชธิดาในพระบาทสมเด็จพระนั่งเกล้าเจ้าอยู่หัว กับเจ้าจอมมารดาเขียว (สกุลเดิม: สุนทรกุล ณ ชลบุรี) โดยพระชนนีเป็นพระธิดาในกรมขุนสุนทรภูเบศร์ เศรษฐีเมืองบางปลาสร้อยที่มีสัมพันธ์เป็นภราดาร่วมสาบานกับสมเด็จพระบวรราชเจ้ามหาสุรสิงหนาท จึงได้รับการสถาปนาให้เป็นเจ้า พระองค์เจ้าพงามีพระอนุชาร่วมพระชนนีเพียงพระองค์เดียว คือ พระเจ้าบรมวงศ์เธอ กรมหมื่นอดุลยลักษณสมบัติ
พระองค์สิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว เมื่อวันเสาร์ เดือน 11 แรม 4 ค่ำ ปีมะโรง อัฐศก จุลศักราช 1218 ตรงกับวันที่ 18 ตุลาคม พ.ศ. 2399 พระชันษา 40 ปี
พลตรี

| พลตรี  |
| --- | --- |
อินทรธนูพลตรีไทย
ธงหมายยศพลตรีไทย
ประเทศ:  ไทย
สังกัต: กองทัพบกไทย
ระดับยศ: ยศสองดาว
เทียบยศเนโท: OF-7
สถาปนา: พ.ศ. 2431
ยศที่สูงกว่า: พลโท
ยศที่ต่ำกว่า: พลจัตวา
ยศที่คล้ายคลึง: พลเรือตรี (ทร.) พลอากาศตรี (ทอ.)
| 0 | 1 | 2 |
| --- | --- | --- |
ยศทหารที่พบทั่วไป
| ทหารบก | ทหารเรือ | ทหารอากาศ |
นายทหารชั้นสัญญาบัตร
| พลเอก | พลเรือเอก | พลอากาศเอก |
| พลโท | พลเรือโท | พลอากาศโท |
| พลตรี | พลเรือตรี | พลอากาศตรี |
| พันเอก | นาวาเอก | นาวาอากาศเอก |
| พันโท | นาวาโท | นาวาอากาศโท |
| พันตรี | นาวาตรี | นาวาอากาศตรี |
| ร้อยเอก | เรือเอก | เรืออากาศเอก |
| ร้อยโท | เรือโท | เรืออากาศโท |
| ร้อยตรี | เรือตรี | เรืออากาศตรี |
นายทหารชั้นประทวน
| จ่าสิบเอก | พันจ่าเอก | พันจ่าอากาศเอก |
| จ่าสิบโท | พันจ่าโท | พันจ่าอากาศโท |
| จ่าสิบตรี | พันจ่าตรี | พันจ่าอากาศตรี |
พลอาสาสมัครและทหารเกณฑ์ 
| สิบเอก | จ่าเอก | จ่าอากาศเอก |
| สิบโท | จ่าโท | จ่าอากาศโท |
| สิบตรี | จ่าตรี | จ่าอากาศตรี |
| พลทหาร | พลทหารเรือ | พลทหารอากาศ |
พลตรี (อังกฤษ: major general) เป็นยศของเจ้าหน้าที่ระดับสูงในกองทัพบก ที่ใช้กันในหลายประเทศ
ในเครือจักรภพและสหรัฐ ในกองพล พลตรีจะอยู่ใต้บังคับบัญชาของพลโท และอยู่ระดับสูงกว่ายศพลจัตวา ในบางประเทศรวมถึงยุโรปตะวันออก ถือว่ายศพลตรีคือยศต่ำที่สุดของนายพล ในประเทศขนาดเล็กเช่นเอสโตเนีย พลตรีถือเป็นยศที่สูงที่สุดในกองทัพ ในสหราชอาณาจักร ยศพลตรี เทียบเท่ากับพลเรือตรีของกองทัพเรือและพลอากาศตรีของกองทัพอากาศ
เครื่องหมายประจำยศพลตรี

ภาพธงที่แสดงในที่นี้ เป็นธงตามพระราชบัญญัติธง พ.ศ. 2522
อินทรธนูพลตรีไทย
ธงหมายยศพลตรีไทย
พระศิวะ (ละครโทรทัศน์)

บทความนี้เกี่ยวกับละครโทรทัศน์ สำหรับหนึ่งในเทพทั้งสามของ ตรีมูรติ ดูที่ พระศิวะ
| พระศิวะ |
| --- | --- |
ประเภท: อิงประวัติศาสตร์
เขียนโดย: วิกัส ราที (Dialogue)
บทโดย: ทาร์ซาน ราช
กำกับโดย: ธีราช กุมาร
ดนตรีโดย: ชรัง เทพ
ดนตรีแก่นเรื่องเปิด: บันฑิต ปันกัจ (Vocals)
ประเทศแหล่งกำเนิด: อินเดีย
ภาษาต้นฉบับ: ฮินดี
จำนวนตอน: 208
การผลิต
ผู้อำนวยการสร้าง: ซูบี้ โกซบาร์
บริษัทผู้ผลิต: Creative Eye
ออกอากาศ
เครือข่าย: DD National
ออกอากาศ: 1997
พระศิวะ (อังกฤษ: Om Namah Shivay) เป็นละครโทรทัศน์อินเดีย ออกอากาศทางช่อง Zee TV ในอินเดีย ต่อมาสหมงคลฟิล์มได้ซื้อลิขสิทธิ์ แล้วก็นำมาออกอากาศทาง สถานีโทรทัศน์สีกองทัพบก ช่อง 7 ช่อง Happy Home TV และ มงคลแชนแนล ในประเทศไทย โดยมีทีมพากย์พันธมิตรให้เสียงพากย์ภาษาไทย นำแสดงโดย ซามาร์ เจ ซิงห์ ยาโชดัน รานา กายาตรี ชัสตรี ซันเจ ชามาร์ อมิต พาโชรี รีน่า กาปูร์ สุนิล นาการ์ ฯลฯ
เนื้อเรื่อง

เนื้อเรื่องของละครเรื่องนี้ซึ่งกล่าวถึงการกระทำของพระศิวะที่ให้พรต่อเหล่าอสูรทั้งหลายจนพังพินาศ พระองค์จึงต้องให้พระนารายณ์ พระพิฆเนศ และเหล่าเทพเทวดาไปแก้ปัญหาเสมอ จนเกิดเรื่องราวต่าง ๆ เช่น รามเกียรติ์ หรือ มหาภารตะ รวมทั้งมอบพรให้เล่านักบุญ และฤๅษีต่าง ๆ จนสมปรารถนาทั้งหมด ซึ่งจบลงตอนที่พระกฤษณะมาเยี่ยมอรชุน และพี่น้องปาณฑพทั้ง 5 ในป่า แล้วพระศิวะก็ประทานพรให้แก่อรชุน
นักแสดงนำ

ซามาร์ เจ ซิงห์ รับบท พระศิวะ
ยาโชดัน รานา รับบท กามเทพ/มหาเทพ
กายาตรี ชัสตรี รับบท พระแม่อุมาเทวี
สัญชัย ชามาร์ รับบท เทวราชอินทรา
เรห์กา สิกข์ รับบท พญาทศกัณฐ์
สุนิล นาการ์ รับบท พระพรหม
มันจิต กูล่า รับบท พระสตี
อมิต ปาโชรี รับบท พระนารายณ์
สันดีป เมห์ต้า รับบท ฤๅษีนารถมุนี
แหล่งข้อมูลอื่น

Episode summaries เก็บถาวร 2016-03-03 ที่ เวย์แบ็กแมชชีน
ลำดับรายการโทรทัศน์

| มงคล แชนแนล: ซีรีส์ภารตะ วันจันทร์-ศุกร์ 2 ช่วงเวลา 6> 00-6.30น. / 13.00-13.30น. |
| --- | --- | --- |
| ก่อนหน้า | พระศิวะ (ละครโทรทัศน์) | ถัดไป |
|  | พระศิวะ (ละครโทรทัศน์) | ทศกัณฐ์ |
จักรพรรดินีอู๋ (จักรพรรดิเฉิงฮว่า)

| อู๋หวงโฮ่ว |
| --- | --- |
จักรพรรดินี
หวงโฮ่ว
ดำรงพระยศ: ค.ศ. 1464
ก่อนหน้า: ฉืออี้หวงไท่โฮ่ว
ถัดไป: ฉือเชิ่งไท่หวงไท่โฮ่ว

เสียชีวิต: ค.ศ.1509 นครซุ่นเทียน   มหาจักรวรรดิหมิง
คู่สมรส: เซี่ยนจงฉุนหวงตี้จูเจี้ยนเซิน
ราชวงศ์: ราชวงศ์หมิงโดยการอภิเษกสมรส
บิดา: อู๋จวิ้น (吴俊)
จักรพรรดินีอู๋ (จีน: 吴皇后; พินอิน: Wú huánghòu); ไม่ปรากฏ - ค.ศ. 1509) เป็นจักรพรรดินีพระองค์แรก ในจักรพรรดิเฉิงฮว่าแห่งราชวงศ์หมิง